Деница Минчева
Зов

chitanka.info

Ела сега!

Далече са мъглите

и тежките изпити небеса.

Ела —

в земята има пътища протрити

и свята топлина.

Ела.

Аз имам да ти дам сърце,

което още пази всички болки.

И, колкото и да не вярваш днес,

за теб са повечето мои песни.

Сега ела — аз имам светлина

и плахо тръпнеща утеха.

У мен живее Вечността

и славата нелека.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.